Diari Oficial de la Generalitat Valenciana


Sumari del DOGV 5889, del 10-11-2008 (2008/12110)

Filiació 485/06. Notificació de la sentència a Miguel Segarra Granell.
----------------------------------------------------------------------

### Dades del document

Número de DOGV
:   5889

Data del DOGV
:   10-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12091


Data del document
:   02-10-2008

Organisme emissor
:   Jutjat de Primera Instància Número 13 de València

Tipus de document
:   Edicte

Descriptors 

:   * sistema judicial

Filiació 485/06. Notificació de la sentència a Miguel Segarra Granell. [2008/12144]  
Judici: filiació, paternitat i maternitat 485/06.  
Part demandant: Rosa María Segarra Moreno.  
Part demandada: María Moreno Guzmán i Miguel Segarra Granell.  
En el judici referit s'ha dictat la resolució que, literalment, és com es diu:  
«Sentència  
València, 3 de juny de 2008  
José Miguel Bort Ruiz, magistrat jutge del Jutjat de Primera Instància número 13 de València, ha vist estes actuacions de judici verbal número 485/06, seguides a instàncies de Rosa-María Segarra Moreno, representada pel procurador Juan Hernández Cortés i assistida per la lletrada Astrid Marina Uricoechea Vargas, contra Miguel Segarra Granell, declarat en rebel·lia en estes actuacions, i contra María Moreno Guzmán, com a hereva del ja difunt Antonio de Haro Rubio, representada pel procurador Eduardo Lluesma Rodríguez i assistida per la lletrada María Dolores Gea Ponce, sent-hi part el ministeri fiscal, sobre la simultània impugnació i reclamació de paternitat.  
I. Antecedentes de fet  
Primer. La representació processal de l'actora va formular, a l'empara dels articles 112 i següents del Codi Civil, una demanda de judici verbal d'impugnació de la paternitat matrimonial de Miguel Segarra Granell i de determinació de la seua filiació paterna respecte del ja difunt Antonio de Haro Rubio, amb la corresponent modificació del primer cognom de l'actora, la qual va ser remesa a este Jutjat i va ser admesa a tràmit, i es va procedir a citar a termini els demandats i el ministeri fiscal, els quals, amb l'excepció de Miguel Segarra, van comparéixer en les actuacions i van contestar la demanda, amb el contingut que figura en les actuacions.   
Segon. Les parts van sol·licitar la pràctica anticipada de la prova pericial biològica i així va ser acordada, duent-se a terme amb el resultat que figura en les actuacions; Es va assenyalar a continuació la data de realització del judici, en què van comparéixer totes les parts personades, i amb el qual, una vegada practicades les altres proves proposades i admeses, van quedar les actuacions concloses per a sentència.  
Tercer. En la tramitació d'estes actuacions s'han observat i complit les prescripcions legals, llevat dels terminis processals, atés el volum d'assumptes pendents.  
II. Fonaments de dret  
Primer. Per imperatiu del que disposen els articles 131 a 134 del Codi Civil, pertoca la plena estimació de la demanda i, consegüentment, la doble declaració que l'actora és filla biològica del ja difunt Antonio de Haro Rubio i que, per tant, no ho és de qui figura registralment com a tal, el codemandat Segarra Granell, amb tots els efectes inherents establits en els articles 109, 325 i 326 del mateix cos legal, atés que això ha resultat degudament acreditat en les actuacions, sense cap mena de dubte raonable. En este sentit, la prova pericial biològica practicada en el procediment ha determinat un càlcul de probabilitats de paternitat del ja difunt Antonio de Haro respecte de l'actora del 99,99139%, cosa que permet tindre per pràcticament provada la filiació reclamada i, consegüentment, per desvirtuada la impugnada de forma simultània; a més a més, esta conclusió resulta reforçada, per la plena admissió dels fets de la demanda verificada en el seu escrit de contestació a la demanda per María Moreno, mare de l'actora.  
Segon. De conformitat al que disposa l'article 394.1 de la vigent Llei d'Enjudiciament Civil, i en consideració de l'especial naturalesa de la pretensió exercida, de caràcter no disponible per a les parts, no pertoca la imposició de les costes del procediment a cap de les parts.  
Vistos els preceptes legals esmentats i els restants apblicables de forma pertinent.  
III. Dispositiva  
Amb l'estimació íntegra de la demanda formulada per Rosa María Segarra Moreno -nascuda a Nimes (França) el dia 16 d'agost de 1964, filla de Miguel i de María- contra Miguel Segarra Granell i María Moreno Guzmán -en la seua qualitat esta última d'hereva del ja difunt Antonio de Haro Rubio (nascut a Melilla el dia 10 de març de 1933, fill de Juan i de María)-, declare que és procedent i, en conseqüència, que el pare biològic de la referida actora no és el primer dels demandats esmentats, que figura com a tal en la inscripció de naixement, i que sí que ho era el també esmentat i ja difunt Antonio de Haro, amb tots els pronunciaments legals inherents a això, i en especial el canvi del primer cognom de l'actora, que serà "de Haro" en compte de "Segarra", i sense que pertoque fer una declaració expressa sobre les costes del procediment.  
Una vegada siga ferma esta sentència, trameteu un ofici a l'encarregat del Registre Civil central, adjuntant-hin una testimoniança d'esta, per a la pràctica de la corresponent rectificació i anotació.  
Notifiqueu esta resolució a les parts i al ministeri fiscal, fent-los saber que pot ser objecte d'un recurs d'apel·lació, que caldrà preparar davant d'este mateix Jutjat en el termini de cinc dies.  
Esta és la meua sentència, que pronuncie, mane i firme.  
Publicació. La sentència anterior ha sigut pronunciada, llegida i publicada pel jutge mentre celebrava audiència publica, en el dia de hui. En done fe.  
Atés que es desconeix el domicili o residència actuals de la part demandada, Miguel Segarra Granell, mitjançant la provisió de 2 d'octubre de 2008 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a terme la diligència de notificació de sentència.  
 València, 2 d'octubre de 2008.- La secretària judicial: Pilar Riera Pérez.